title: 2017 m. birželio 20 d. Komisijos įgyvendinimo reglamentas (ES) 2017/1097, kuriuo nustatomas kiekis, pridėtinas prie kiekio, nustatyto 2017 m. spalio 1 d.–gruodžio 31 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje

text:
21.6.2017

               LT

               Europos Sąjungos oficialusis leidinys

               L 158/34

         KOMISIJOS ĮGYVENDINIMO REGLAMENTAS (ES) 2017/1097
   2017 m. birželio 20 d.
   kuriuo nustatomas kiekis, pridėtinas prie kiekio, nustatyto 2017 m. spalio 1 d.–gruodžio 31 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 539/2007 (2) leista naudoti tarifines metines kiaušinių ir kiaušinių albumino sektoriaus produktų importo kvotas.

               (2)

               2017 m. birželio 1–7 d. pateiktose 2017 m. liepos 1 d.–rugsėjo 30 d. kvotos dalies importo licencijų paraiškose nurodytas kiekis mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Prie 2017 m. spalio 1 d.–gruodžio 31 d. kvotos laikotarpio dalies pridėtinas kiekis, dėl kurio pagal Reglamentą (EB) Nr. 539/2007 importo licencijų paraiškų nepateikta, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 20 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. gegužės 15 d. Komisijos reglamentas (EB) Nr. 539/2007, leidžiantis naudoti tarifines kvotas kiaušinių ir kiaušinių albumino sektoriuje bei nustatantis jų administravimo tvarką (OL L 128, 2007 5 16, p. 19).

      PRIEDAS

                  Eilės Nr.

                  Kiekis, dėl kurio paraiškų nebuvo pateikta, pridėtinas prie 2017 m. spalio 1 d.–gruodžio 31 d. kvotos daliai skirto kiekio
                  (kiaušinių su lukštu ekvivalentas kg)

                  09.4015

                  27 000 000

                  09.4401

                  278 421

                  09.4402

                  2 945 000


title: 2014 m. birželio 27 d. Komisijos įgyvendinimo reglamentas (ES) Nr. 720/2014 dėl importo teisių suteikimo pagal paraiškas, pateiktas 2014 m. liepos 1 d.  – 2015 m. birželio 30 d. laikotarpiui pagal Reglamentu (EB) Nr. 431/2008 leidžiamą naudoti sušaldytos galvijienos tarifinę kvotą

text:
28.6.2014

               LT

               Europos Sąjungos oficialusis leidinys

               L 190/65

         KOMISIJOS ĮGYVENDINIMO REGLAMENTAS (ES) Nr. 720/2014
   2014 m. birželio 27 d.
   dėl importo teisių suteikimo pagal paraiškas, pateiktas 2014 m. liepos 1 d. – 2015 m. birželio 30 d. laikotarpiui pagal Reglamentu (EB) Nr. 431/2008 leidžiamą naudoti sušaldytos galvijienos tarifinę kvotą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (EB) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos reglamentu (EB) Nr. 431/2008 (2) leista pradėti naudoti tarifinę galvijienos sektoriaus produktų importo kvotą;

               (2)

               importo teisių paraiškose, pateiktose 2014 m. liepos 1 d. – 2015 m. birželio 30 d. laikotarpiui, nurodytas kiekis viršija skirtą kiekį. Todėl reikia nustatyti, kokia apimtimi galima suteikti importo teises, prašomiems kiekiams taikant paskirstymo koeficientą, kaip numatyta Komisijos reglamento (EB) Nr. 1301/2006 (3) 6 straipsnio 3 dalyje kartu su to reglamento 7 straipsnio 2 dalimi;

               (3)

               kad būtų užtikrintas veiksmingas importo teisių išdavimo tvarkos valdymas, šis reglamentas turi įsigalioti iš karto po jo paskelbimo,

         PRIĖMĖ ŠĮ REGLAMENTĄ:
   1 straipsnis
   Importo teisių paraiškoms, susijusioms su kvota, kurios eilės numeris 09.4003, ir pateiktoms 2014 m. liepos 1 d. – 2015 m. birželio 30 d. laikotarpiui pagal Reglamentą (EB) Nr. 431/2008, taikomas 27,09851 % paskirstymo koeficientas.
   2 straipsnis
   Šis reglamentas įsigalioja 2014 m. birželio 28 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 27 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2008 m. gegužės 19 d. Komisijos reglamentas (EB) Nr. 431/2008, kuriuo leidžiama pradėti naudoti sušaldytos galvijienos, kuriai priskirtas KN kodas 0202, bei produktų, kuriems priskirtas KN kodas 0206 29 91, importo tarifinę kvotą ir kuriuo numatomas jos administravimas (OL L 130, 2008 5 20, p. 3).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).


title: 2011 m. gegužės 12 d. Komisijos įgyvendinimo reglamentas (ES) Nr. 461/2011, kuriuo iš dalies keičiamas Reglamentas (ES) Nr. 397/2010, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2010–2011 prekybos metų pabaigos

text:
13.5.2011

               LT

               Europos Sąjungos oficialusis leidinys

               L 124/41

         KOMISIJOS ĮGYVENDINIMO REGLAMENTAS (ES) Nr. 461/2011
   2011 m. gegužės 12 d.
   kuriuo iš dalies keičiamas Reglamentas (ES) Nr. 397/2010, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2010–2011 prekybos metų pabaigos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 61 straipsnio pirmos pastraipos d punktą kartu su 4 straipsniu,
   kadangi:

               (1)

               Pagal Reglamento (EB) Nr. 1234/2007 61 straipsnio pirmos pastraipos d punktą prekybos metais viršijus to reglamento 56 straipsnyje nurodytą kvotą pagamintas cukrus gali būti eksportuojamas tik neviršijant nustatytinų kiekybinių normų.

               (2)

               2006 m. birželio 30 d. Komisijos reglamente (EB) Nr. 951/2006, nustatančiame išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), nustatytos išsamios nekvotinių kiekių eksporto įgyvendinimo taisyklės, visų pirma susijusios su eksporto licencijų išdavimu. Tačiau kiekybinė norma turėtų būti nustatoma kiekvieniems prekybos metams, atsižvelgiant į galimybes eksporto rinkose.

               (3)

               2010 m. gegužės 7 d. Komisijos reglamentu (ES) Nr. 397/2010, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2010–2011 prekybos metų pabaigos (3), nustatyta 650 000 tonų nekvotinio cukraus eksporto kiekybinė norma. Šis kiekis buvo greitai išnaudotas. Dabartinės aukštos cukraus kainos suteikia paskatas augintojams 2011 m. apsodinti cukriniais runkeliais papildomus plotus. Atsižvelgiant į tai, kad nebuvo visiškai išnaudoti PPO 2010–2011 prekybos metams nustatyti eksporto viršutinės ribos kiekiai, eksporto kiekybinę normą reikėtų padidinti 700 000 tonų, kad būtų galima išnaudoti visas įmanomas turimo produkto realizavimo rinkas. Šia priemone Sąjungos cukraus sektoriui bus suteiktos papildomos verslo galimybės, įskaitant būsimas, su dabartine sėja susijusias galimybes augintojams, ir tai turėtų dar labiau stabilizuoti rinką.

               (4)

               Siekiant sudaryti galimybes ekonomikos dalyviams atlikti būtiną veiklos planavimą, eksporto licencijų paraiškas turėtų būti leista pateikti nuo pirmosios liepos mėn. savaitės. Nustatytas šių licencijų galiojimo laikotarpis turėtų būti nuo 2011 m. rugsėjo 1 d. iki 2011 m. gruodžio 31 d., kad ši priemonė būtų taikoma tik cukrui, pagamintam iš naujo, rugsėjo mėn. nuimto derliaus.

               (5)

               Todėl Reglamentą (ES) Nr. 397/2010 reikėtų atitinkamai iš dalies pakeisti.

               (6)

               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 397/2010 iš dalies keičiamas taip:

               1)

               1 straipsnio 1 dalis pakeičiama taip:
               „1.   2010–2011 prekybos metais, kurie prasideda 2010 m. spalio 1 d. ir baigiasi 2011 m. rugsėjo 30 d., Reglamento (EB) Nr. 1234/2007 61 straipsnio pirmos pastraipos d punkte minima kiekybinė nekvotinio baltojo cukraus, kurio KN kodas yra 1701 99, norma eksportui be grąžinamosios išmokos yra 1 350 000 tonų.“

               2)

               Įterpiamas toliau nurodytas 2a straipsnis:
               „2a straipsnis
               Nukrypstant nuo Reglamento (EB) Nr. 951/2006 8a straipsnio, nuo 2011 m. liepos 4 d. išduotos eksporto licencijos 1 straipsnyje nustatytiems kiekiams galioja nuo 2011 m. rugsėjo 1 d. iki 2011 m. gruodžio 31 d.“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. liepos 4 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 12 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 115, 2010 5 8, p. 26.


title: 2016 m. kovo 30 d. Komisijos įgyvendinimo reglamentas (ES) 2016/525, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ternera de los Pirineos Catalanes/Vedella dels Pirineus Catalans/Vedell des Pyrénées Catalanes (SGN)]

text:
5.4.2016

               LT

               Europos Sąjungos oficialusis leidinys

               L 88/24

         KOMISIJOS ĮGYVENDINIMO REGLAMENTAS (ES) 2016/525
   2016 m. kovo 30 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ternera de los Pirineos Catalanes/Vedella dels Pirineus Catalans/Vedell des Pyrénées Catalanes (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Ispanijos ir Prancūzijos paraiška įregistruoti pavadinimą „Ternera de los Pirineos Catalanes“/„Vedella dels Pirineus Catalans“/„Vedell des Pyrénées Catalanes“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Ternera de los Pirineos Catalanes“/„Vedella dels Pirineus Catalans“/„Vedell des Pyrénées Catalanes“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Ternera de los Pirineos Catalanes“/„Vedella dels Pirineus Catalans“/„Vedell des Pyrénées Catalanes“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.1 klasei „Šviežia mėsa (ir subproduktai)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 30 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 344, 2015 10 17, p. 4.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).